**Invitation til Nordisk Pointer Match 2025**

På vegne af Dansk Pointer Klubs bestyrelse er det en glæde at kunne indbyde vores nordiske pointerklubber til Nordisk Pointer Match 2025 i Danmark.

Nordisk Pointer Match 2025 afholdes **torsdag den 20. marts i Sønderjylland**. Prøven afvikles på velkendte markprøveterræner, hvor der normalvis er godt med agerhøns.   
Onsdag den 19. marts afholdes træning for de deltagende hunde, og onsdag aften er der festmiddag med præsentation af de enkelte deltagere og lande, samt lodtrækning til Nordisk Pointer Match.   
Prøveleder er Flemming Sørensen. Mobil +45-28252839  
Programmet for dagene er som følger:  
**Onsdag den 19. marts:**  
Kl. 12:00: Let frokost inden afgang til træning. Mødested er Rejsby 17, Ballum,   
 6261 Bredebro  
Kl. 13:30: Afgang til terræn – hvert land får et terræn  
Kl. 18:00: Dommermøde  
Kl. 19:00: Festmiddag med præsentation af deltagerne, samt lodtrækning (sted oplyses senere).  
  
**Torsdag den 20. marts**  
Kl. 07:00: Morgenmad på adressen Rejsby 17, Ballum, 6261 Bredebro  
kl. 08:00: Opråb og velkomst  
Kl. 08:30: Afgang til terræn  
Kl. 12.30: Frokost i terræn   
Afslutning og præmieuddeling når alle hunde er afprøvet jf. reglerne for Nordisk Pointer Match.

Senest den 10. marts 2025 skal hvert land fremsende, hvilke hunde der repræsenterer landet, samt hvilken dommer, der kommer fra det pågældende land.   
Dette sendes til Flemming Sørensen (fs@toha.dk).

Vi oplyser på klubbens hjemmeside, [www.pointerklub.dk](http://www.pointerklub.dk), overnatningsmuligheder i nærheden af samlingsstedet.

I dagene efter Nordisk Pointer Match afholder Dansk Pointer Klub hovedprøve på Fyn. I dagene 21. 22. og 23. marts er vi til hovedprøve omkring Vissenbjerg på Fyn. Standkvarter er Vissenbjerg Storkro -Søndersøvej 30, 5492 Vissenbjerg. Vi håber, at mange af jer, vil blive og deltage i disse prøver.

Vi glæder os meget til at se jer til den traditionsrige landskamp.

På vegne af DPKFlemming Fuglede Jørgensen   
Formand, Dansk Pointer Klub